
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1862 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Υπαγωγή της επιχείρησης «ΚΟΥΤΣΙΚΟΠΟΥΛΟΣ 
ΕΜΠΟΡΙΚΗ Α.Ε.Ε» στις διατάξεις του ν. 3299/2004, 
για την ενίσχυση επενδυτικού σχεδίου της με το 
κίνητρο της επιχορήγησης. 1 

Δικαιολογητικά εξόφλησης τίτλων πληρωμής ή επι¬ 
στροφής - εξόφληση με εντολή μεταφοράς - ρυθ¬ 
μίσεις θεμάτων εξόφλησης τίτλων πληρωμής ή 
επιστροφής. 2 

Καθιέρωση υπερωριακής απογευματινής εργασίας 
υπαλλήλων της Υπηρεσίας Εκτύπωσης Εντύπων 
και Αξιών του Δημοσίου (Υ.Ε.Ε.Α.Δ.). 3 

Έγκριση υπερωριακής απασχόλησης με σχέση ερ¬ 
γασίας ιδιωτικού δικαίου υπαλλήλων του Οργα¬ 
νισμού Τουριστικής Εκπαίδευσης και Κατάρτισης 
(Ο.Τ.Ε.Κ.) έτους 2007. 4 


ΑΠΟΦΑΣΕΙ Σ 

Ο) 

Υπαγωγή της επιχείρησης «ΚΟΥΤΣΙΚΟΠΟΥΛΟΣ ΕΜΠΟ¬ 
ΡΙΚΗ Α.Ε.Ε» στις διατάξεις του ν. 3299/2004, για την 
ενίσχυση επενδυτικού σχεδίου της με το κίνητρο 
της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 50713/ΥΠΕ/4/00384/Ε/ν. 3299/2004/ 
11.12.2006 απόφαση του Υπουργού και Υφυπουργού Οι¬ 
κονομίας και Οικονομικών, εγκρίνεται η υπαγωγή της 
επιχείρησης «ΚΟΥΤΣΙΚΟΠΟΥΛΟΣ ΕΜΠΟΡΙΚΗ Α.Ε.Ε» στις 
διατάξεις του ν. 3299/2004, για την ενίσχυση επενδυ¬ 
τικού σχεδίου που αναφέρεται στη μεταφορά και επέ¬ 
κταση με την κατασκευή μονάδας εξοπλισμού εστίασης 
και διαχείρισης αποθεμάτων (Κ.Α.ΣΤΑΚΟΔ 63.12) στο 
Κομπίτσι Δήμου Παρελίων του Ν. Κερκύρας συνολικής 
δαπάνης δύο εκατομμυρίων εκατόν εξήντα τεσσάρων 
χιλιάδων εξακοσίων είκοσι εννέα (2.164.629) €. 

Το ποσοστό της επιχορήγησης ανέρχεται σε 40%, 
δηλαδή ποσό επιχορήγησης οκτακόσιων εξήντα πέντε 
χιλιάδων οκτακόσιων πενήντα ενός (865.851) €. 


22 Δεκεμβρίου 2006 

Με την επένδυση θα δημιουργηθούν 8 νέες θέσεις 
μόνιμης απασχόλησης. 

Ημερομηνία γνωμοδότησης της Επιτροπής 25.10.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

Αριθμ. 1109228/8434/0016 (2) 

Δικαιολογητικά εξόφλησης τίτλων πληρωμής ή επι¬ 
στροφής - εξόφληση με εντολή μεταφοράς - ρυθ¬ 
μίσεις θεμάτων εξόφλησης τίτλων πληρωμής ή επι¬ 
στροφής. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.3 του άρθρου 28 της παρ.1 
του άρθρου 29 και του άρθρου 31 του ν. 2362/27.11.1995 
(Φ.Ε.Κ. 247/Α/1995) «περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

2. Τις διατάξεις του άρθρου 14 του ν. 2892/2001 (Φ.Ε.Κ. 
46/Α/9.3.2001). 

3. Τις διατάξεις του άρθ.3 του α.ν. 1819/1951 «περί δι¬ 
εξαγωγής των πάσης (ρύσεως συναλλαγών του Δημο¬ 
σίου». 

4. Τις διατάξεις του άρθρου 17 του ν. 3448/15.3.2006. 

5. Τις διατάξεις του ν. 2594/1998 (Φ.Ε.Κ. 62/Α/24.03.98), 
του ν. 2690/1999 (Φ.Ε.Κ. 45/9.3.1999) του άρθ.14 του 
ν. 1599/1986 (Φ.Ε.Κ. 75/Α/11.6.1986) και του άρθ.454 του 
κώδικα πολιτικής δικονομίας. 

6. Την υπ’ αριθμ. 1113502/6435/0016/7.12.2001 (Φ.Ε.Κ. 
1728/Β/27.12.2001) απόφασή μας «Δικαιολογητικά πλη¬ 
ρωμής». 

7. Την υπ’ αριθμ. Α.Υ.Ο. 78069/52 «Εφαρμογή των δια¬ 
τάξεων α.ν. 1819/1951 (Φ.Ε.Κ. 71/Β). 

8. Την υπ’ αριθμ. Α.Υ.Ο. 1079462/4660/0016/13.9.2001 «Εξό¬ 
φληση τίτλων με εντολή μεταφοράς» (Φ.Ε.Κ. 1264/Β). 

9. Την υπ’ αριθμ. 479/1997 γνωμοδότηση του Ν.Σ.Κ., την 
οποία αποδέχθηκε ο Υπ. Οικονομικών. 

10. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432/Β) απόφαση του Πρωθυπουργού και του Υπουργού 
Οικονομίας και Οικονομικών «καθορισμός αρμοδιοτήτων 
των Υφυπουργών Οικονομίας και Οικονομικών» όπως 
τροποποιήθηκε με την αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'). 

11. Την ανάγκη καθορισμού των δικαιολογητικών νομι¬ 
μοποίησης των δικαιούχων για την εξόφληση τίτλων πλη¬ 
ρωμής και τίτλων επιστροφής των Δ.Ο.Υ., απλοποίησης 
των διαδικασιών και ομοιόμορφης εφαρμογής τους. 

12. Το γεγονός ότι από τις διατάξεις της παρούσας 
ουδεμία δαπάνη προκύπτει στον Κρατικό Προϋπολογι¬ 
σμό, αποφασίζουμε: 

Καθορίζουμε από τη δημοσίευση της παρούσας 

α) Τα δικαιολογητικά που απαιτούνται να προσκομί¬ 
ζονται στις Δ.Ο.Υ. για την εξόφληση τίτλων πληρωμής 
ή επιστροφής αναφορικά με την εκπροσώπηση την 
πιστοποίηση της ταυτότητας των δικαιούχων, τη νομι¬ 
μοποίηση εκείνων που δικαιούνται να εισπράττουν σε 
ειδικές περιπτώσεις και τον τρόπο εξόφλησης τίτλων 
σε δικαιούχους που δεν μπορούν να υπογράψουν, καθώς 
και τα δικαιολογητικά που απαιτείται να προσκομίζουν 
τα πρόσωπα που δικαιούνται να εισπράξουν το προϊόν 
τίτλων πληρωμής ή επιστροφής στο όνομα αποβιωσά- 
ντων δικαιούχων. 

β) Τρόπους εξόφλησης - εκταμίευσης του προϊόντος 
των τίτλων πληρωμής ή επιστροφής, και 

γ) Διαδικασίες και ειδικές ρυθμίσεις σε θέματα που 
αφορούν γενικότερα στην εξόφληση τίτλων πληρωμής 
ή επιστροφής. 

Άρθρο 1 

ΥΠΟΧΡΕΩΤΙΚΗ ΕΞΟΦΛΗΣΗ ΜΕ ΕΝΤΟΛΗ 
ΜΕΤΑΦΟΡΑΣ - ΠΡΑΞΗ ΕΞΟΦΛΗΣΗΣ 

1. Για όλες τις κατηγορίες δικαιούχων, εφόσον δεν 
υπάρχουν μετρητά στις Δ.Ο.Υ. ή τα υπάρχοντα μετρητά 
δεν επαρκούν για την εξυπηρέτηση της συναλλαγής, οι 
τίτλοι πληρωμής και επιστροφής (πλην μισθοδοτικών 
καταστάσεων και Χ.Ε.Π. μισθοδοσίας), άνω των 1.500 
ευρώ (κατά δικαιούχο), εξοφλούνται με εντολή μεταφο¬ 
ράς στο λογαριασμό του δικαιούχου, χωρίς προσκόμιση 
δικαιολογητικών νομιμοποίησης της εκπροσώπησης ή 
της ταυτότητας. 

2. Επίσης εξοφλούνται με εντολή μεταφοράς οι τίτλοι 
πληρωμής και επιστροφής οποιουδήποτε ποσού εάν το 
ζητήσει με αίτηση του ο δικαιούχος. Η αίτηση μπορεί 
να στέλνεται στις Δ.Ο.Υ. και με τηλεομοιοτυπία (Ραχ) 
ή με Ε-ΜΑΙΕ. 

Στην εντολή μεταφοράς αναγράφεται το όνομα ή η 
επωνυμία του δικαιούχου ως έχει στον τίτλο και όχι 
τυχόν εκπρόσωποι του. Εξαιρούνται οι περιπτώσεις κα¬ 
τασχέσεων και εκχωρήσεων, όπως και των εταιρειών 
που λύονται, βρίσκονται σε εκκαθάριση και δεν υπάρχει 
λογαριασμός με την επωνυμία τους. 

3. Ανω των 10.000 ευρώ κατά δικαιούχο η εξόφληση 
γίνεται υποχρεωτικά με εντολή μεταφοράς ανεξάρτητα 
εάν υπάρχουν ή όχι μετρητά στις Δ.Ο.Υ. και εάν εδρεύει 
σε αυτές πράκτορας ή διαχειριστής της Τράπεζας Ελ¬ 
λάδος. Σε εξαιρετικές και απολύτως δικαιολογημένες 
περιπτώσεις (π.χ. αδυναμία ανοίγματος λογαριασμού) 
επιτρέπεται η εξόφληση τίτλων άνω των 10.000 ευρώ με 


μετρητά, κατόπιν έγγραφης απόφασης του Προϊσταμένου 
της Δ.Ο.Υ., η οποία επισυνάπτεται στον τίτλο πληρωμής 
ή επιστροφής. Εξαιρούνται οι μισθοδοτικές καταστάσεις 
και τα Χ.Ε.Π. μισθοδοσίας και λοιπών αποδοχών και ισχύ¬ 
ουν όσα αναφέρονται στην παράγραφο 5. 

4. Ειδικότερα, σε ό,τι αφορά τα Χ.Ε. Προπληρωμής 
στο όνομα Δημοσίων Υπολόγων ποσού μεγαλυτέρου 
των 2.000 ευρώ εξοφλούνται υποχρεωτικά με εντολή 
μεταφοράς σε λογαριασμό που τηρούν στην Αγροτική 
Τράπεζα Ελλάδος ή όπου αλλού ορίζουν οι εκάστοτε 
σχετικές υπουργικές αποφάσεις. 

Στις Δ.Ο.Υ. που εδρεύει πράκτορας ή Διαχειριστής της 
Τράπεζας Ελλάδος δύναται η ανωτέρω εξόφληση να 
γίνεται με επιταγές μέχρι του ποσού των 10.000 ευρώ, 
ενώ άνω αυτού υποχρεωτικά με εντολή μεταφοράς. 

Η εξόφληση των Χ.Ε.Π. για δαπάνες των Υπουργεί¬ 
ων Εθνικής Αμυνας και Εξωτερικών γίνεται με εντολή 
μεταφοράς του ποσού σε λογαριασμό στην Τράπεζα 
Ελλάδος ή όπου αλλού ορίζουν οι διατάξεις που ισχύουν 
κάθε φορά. 

Κατ’ εξαίρεση επιτρέπεται η εξόφληση Χ.Ε.Π. στο όνο¬ 
μα Δημοσίων Υπολόγων για επείγοντα ταξίδια στο εξω¬ 
τερικό, για υπηρεσιακά και εθνικά θέματα, όπως και η 
εξόφληση Χ.Ε.Π. στο όνομα των υπολόγων του ΤΑΧΙ3 για 
επείγοντα ταξίδια στο εσωτερικό, με επιταγή ή μετρητά 
εφόσον υπάρχουν στις Δ.Ο.Υ., ανεξαρτήτως ποσού ή με 
την έκδοση γραμματίου είσπραξης για κατεπείγουσες 
περιπτώσεις προς την Τράπεζα Ελλάδος, σύμφωνα με 
την υπ’ αριθμ. Α.Υ.0.1046492/2684/0016/11.5.2001 (Φ.Ε.Κ. 
564/Β). 

5. Για την εξόφληση μισθοδοτικών καταστάσεων με 
εντολή μεταφοράς ισχύουν οι υπ’ αριθμ. Α.Υ.Ο.0.1073314 
/5965/0016/24.6.1996 (Φ.Ε.Κ. 569/Β), 2/58647/0022/18.1.2006 
(Φ.Ε.Κ. 71/Β), 1021806/1223/0016/28.2.2006 (Φ.Ε.Κ. 299/Β) και 
1047662/3803/0016/20.5.2003 (Φ.Ε.Κ. 667/Β). 

6. Αυτός που νομιμοποιείται να εισπράξει, επιδεικνύει 
την αστυνομική του ταυτότητα ή ένα από τα έγγραφα 
που αποδεικνύουν την ταυτότητα του όπως περιγρά- 
φονται στο άρθρο 14. Ο αριθμός της ταυτότητας ή του 
διαβατηρίου κ.λπ. η Υπηρεσία έκδοσης τους και η ημε¬ 
ρομηνία, αναγράφονται στο σώμα του τίτλου πληρωμής 
ή επιστροφής και υπογράφεται από τον εισπράττοντα 
η πράξη εξόφλησης, ενώ αναγράφεται και ολογράφως 
το ονοματεπώνυμό του. 

Τα προσκομιζόμενα δικαιολογητικά επισυνάπτονται 
στον τίτλο πληρωμής ή επιστροφής και αποστέλλονται 
στο Ελεγκτικό Συνέδριο. 

7. Με τις προϋποθέσεις των παραγράφων 1 και 3 η 
εξόφληση τίτλων πληρωμής ή επιστροφής γίνεται με 
μετρητά ή επιταγές της Τράπεζας Ελλάδος σύμφωνα 
με όσα ορίζονται στα επόμενα άρθρα. 

Αρθρο 2 

ΑΝΩΝΥΜΕΣ ΕΤΑΙΡΙΕΣ 

1) Μέχρι το ποσό των 3.000 ευρώ, υπεύθυνη δήλωση 
των εκπροσώπων της Α.Ε. όπου θα δηλώνει ότι εκπρο¬ 
σωπεί την εταιρεία και νομιμοποιείται να εισπράξει για 
λογαριασμό της. Στη θέση της υπογραφής της δήλωσης, 
πέραν της υπογραφής του δηλούντος θα τίθεται και η 
σφραγίδα της εταιρείας. 

2) Πάνω από το ποσό των 3.000 ευρώ (ή και κάτω 
αυτού εάν δεν γίνεται χρήση της δήλωσης της πα¬ 
ραγράφου 1) αντίγραφο των πρακτικών συνεδριάσεως 
του διοικητικού συμβουλίου της Α.Ε. ή το Φ.Ε.Κ., από τα 
οποία προκύπτουν ποια πρόσωπα εκπροσωπούν την 
εταιρεία και δεσμεύουν αυτή με την υπογραφή τους. 
Τα πρακτικά πρέπει να είναι υπογεγραμμένα από τον 
πρόεδρο ή το διευθύνοντα σύμβουλο της Α.Ε. 

Δεν απαιτείται θεώρηση του γνησίου της υπογραφής 
του προέδρου ή του διευθύνοντα συμβούλου. Επίσης δεν 
απαιτείται περαιτέρω εξουσιοδότηση ή πληρεξούσιο 
για τα πρόσωπα που προκύπτει ότι εκπροσωπούν την 
Α.Ε., για να εισπράξουν χρήματα από τις Δ.Ο.Υ., εφόσον 
προσέρχονται οι ίδιοι. 

Αρθρο 3 

Ο.Ε. - Ε.Ε. - Ε.Π.Ε. - ΑΣΤΙΚΕΣ ΕΤΑΙΡΕΙΕΣ 

1. Μέχρι το ποσό των 3.000 ευρώ, υπεύθυνη δήλωση 
του εκπροσώπου της εταιρείας, όπου θα δηλώνει ότι 
εκπροσωπεί την εταιρεία και νομιμοποιείται να εισπρά- 
ξει για λογαριασμό της. Στη θέση της υπογραφής της 
δήλωσης, πέραν της υπογραφής του δηλούντος θα τί¬ 
θεται και η σφραγίδα της εταιρείας. 

2. Από το ποσό των 3.000 μέχρι το ποσό των 10.000 
ευρώ, φωτοαντίγραφο του Φ.Ε.Κ. που δημοσιεύτηκε 
το τελευταίο καταστατικό τους ή αντίγραφο του κα¬ 
ταστατικού θεωρημένο από το Πρωτοδικείο, νέας ή 
παλαιότερης ημερομηνίας και υπεύθυνη δήλωση του 
εκπροσώπου ότι δεν έχει γίνει μεταβολή στα πρόσω¬ 
πα που εκπροσωπούν την εταιρεία και είναι ο νόμιμος 
εκπρόσωπος της. Στη θέση της υπογραφής της δήλω¬ 
σης, πέραν της υπογραφής του δηλούντος θα τίθεται 
και η σφραγίδα της εταιρείας. Για τις Ε.Π.Ε. που οι 
εκπρόσωποι τους ορίζονται από τη συνεδρίαση των 
εταίρων, αντί του καταστατικού προσκομίζονται τα 
αντίγραφα των σχετικών πρακτικών (υπογεγραμμένα 
από τον πρόεδρο ή διευθύνοντα σύμβουλο) ή το Φ.Ε.Κ. 
που δημοσιεύονται. 

3. Πάνω από το ποσό των 10.000 ευρώ (ή κάτω από 
αυτό, όταν ο δικαιούχος δεν κάνει χρήση των δικαιο- 
λογητικών που αναφέρονται στις προηγούμενες 1 και 
2 παραγράφους), απαιτούνται: 

α) Το τελευταίο καταστατικό θεωρημένο από το 
Πρωτοδικείο. Γ ια τις Ε.Π.Ε. που οι εκπρόσωποι τους 
ορίζονται από τη συνεδρίαση των εταίρων, αντίγραφο 
των σχετικών πρακτικών (υπογεγραμμένα όπως προα- 
ναφέρεται) ή το Φ.Ε.Κ. που δημοσιεύονται. 

β) Βεβαίωση του αρμοδίου τμήματος του Πρωτοδι¬ 
κείου ότι δεν έχει στο μεταξύ επέλθει μεταβολή στα 
πρόσωπα που εκπροσωπούν την εταιρεία. (Δεν ισχύει 
για τις περιπτώσεις των Ε.Π.Ε. του προηγούμενου εδα¬ 
φίου). 

Σε αντίθετη περίπτωση, στη βεβαίωση αυτή αναφέρο- 
νται οι αριθμοί των πράξεων των μεταβολών, οι οποίες 
πρέπει να προσκομίζονται όλες θεωρημένες από το 
Πρωτοδικείο. 

Για την εξόφληση τίτλου πληρωμής υπέρ Ο.Ε., Ε.Ε., 
Ε.Π.Ε., δεν απαιτείται νέα θεώρηση από το Πρωτοδικείο, 
του καταστατικού και των τυχόν τροποποιήσεων του, 
που φέρουν παλαιότερη θεώρηση από αυτό, εφόσον 


προσκομίζεται πρόσφατη βεβαίωση του Πρωτοδικείου, 
ότι δεν επήλθε μεταβολή. 

Άρθρο 4 

ΝΑΥΤΙΚΕΣ ΕΤΑΙΡΕΙΕΣ 

1. Μέχρι το ποσό των 3.000 ευρώ, υπεύθυνη δήλωση 
του εκπροσώπου της εταιρείας όπου δηλώνει ότι εκπρο¬ 
σωπεί την εταιρεία και νομιμοποιείται να εισπράξει για 
λογαριασμό της. Στη θέση της υπογραφής της δήλωσης, 
πέραν της υπογραφής του δηλούντος, θα τίθεται και η 
σφραγίδα της εταιρείας. 

2. Πάνω από το ποσό των 3.000 ευρώ (ή κάτω αυτού 
εάν δεν γίνεται χρήση της παραγράφου 1) απαιτείται 
πρακτικό συνεδριάσεως του Διοικητικού Συμβουλίου 
κατά την οποία ορίστηκαν τα πρόσωπα που εκπροσω¬ 
πούν και δεσμεύουν με την υπογραφή τους την εταιρεία 
ή σχετική βεβαίωση της Υπηρεσίας Μητρώου Ναυτικών 
Εταιρειών. Κατά τα λοιπά ισχύει ότι και για τις Α.Ε. 

Αρθρο 5 

ΕΚΠΟΛΙΤΙΣΤΙΚΟΙ - ΜΟΡΦΩΤΙΚΟΙ - ΑΘΛΗΤΙΚΟΙ - 
ΠΑΤΡΙΩΤΙΚΟΙ ΣΥΛΛΟΓΟΙ ΚΑΙ ΣΩΜΑΤΕΙΑ 

1) Μέχρι το ποσό των 3.000 ευρώ: 

α) Υπεύθυνη δήλωση του εκπροσώπου, ότι νομιμο¬ 
ποιείται να εισπράξει για λογαριασμό του συλλόγου ή 
του σωματείου. Στη θέση της υπογραφής της δήλωσης, 
τίθεται η σφραγίδα του συλλόγου ή του σωματείου, ενώ 
η δήλωση πρέπει να φέρει αριθμό πρωτοκόλλου, 

β) Απόδειξη είσπραξης 

2) Πάνω από το ποσό των 3.000 ευρώ: 

α) Το καταστατικό με βεβαίωση του Γραμματέα του 
Πρωτοδικείου ότι έχει εγγράφει (καταχωρηθεί) στο βι¬ 
βλίο Σωματείων. 

β) Απόσπασμα πρακτικών συνεδριάσεως του Δ.Σ., στο 
οποίο αναφέρονται τα πρόσωπα, που εκπροσωπούν ή 
δεσμεύουν με την υπογραφή τους το σύλλογο ή το 
σωματείο, εφόσον παρέχεται από το καταστατικό η 
δυνατότητα αυτή. 

γ) Απόδειξη είσπραξης. 

Άρθρο 6 

ΓΕΩΡΓΙΚΟΙ -ΑΓΡΟΤΙΚΟΙ Κ.ΛΠ. ΣΥΝΕΤΑΙΡΙΣΜΟΙ 
Ή ΕΝΩΣΕΙΣ ΑΓΡΟΤΙΚΩΝ ΣΥΝΕΤΑΙΡΙΣΜΏΝ 

1) Μέχρι το ποσό των 3.000 ευρώ: 

α) Υπεύθυνη δήλωση του εκπροσώπου ότι νομιμοποι¬ 
είται να εισπράξει για λογαριασμό του συνεταιρισμού 
ή της ένωσης. Στη θέση της υπογραφής της δήλωσης 
τίθεται και η σφραγίδα του συνεταιρισμού ή της ένωσης, 
ενώ η δήλωση πρέπει να φέρει αριθμό πρωτοκόλλου. 

β) Απόδειξη είσπραξης. 

2) Πάνω από το ποσό των 3.000 ευρώ: 

α) Το καταστατικό με βεβαίωση για τυχόν τελευταία 
τροποποίηση και καταχώρησης αυτού στο Ειδικό Μη¬ 
τρώο, θεωρημένο από το Πρωτοδικείο ή το Ειρηνοδικείο 
κατά περίπτωση. 

β) Απόσπασμα πρακτικού συνεδριάσεως του Δ.Σ. από 
το οποίο προκύπτει ποια μέλη δεσμεύουν με την υπο¬ 
γραφή τους το συνεταιρισμό ή την ένωση και νομιμο¬ 
ποιούνται να εισπράξουν. 

γ) Απόδειξη είσπραξης. 

Αρθρο 7 

ΝΟΜΙΚΑ ΠΡΟΣΩΠΑ ΔΗΜΟΣΙΟΥ ΔΙΚΑΙΟΥ - 
ΔΗΜΟΣΙΕΣ ΥΠΗΡΕΣΙΕΣ - ΕΙΔΙΚΑ ΤΑΜΕΙΑ 

α) Η απόφαση με την οποία ορίζεται ο προϊστάμενος 
του Ν.Π.Δ.Δ., της Υπηρεσίας ή του Ταμείου. 

β) Εξουσιοδότηση σε υπάλληλο του Ν.Π.Δ.Δ., της Υπη¬ 
ρεσίας ή του Ταμείου, από τον προϊστάμενο αυτής όταν 
δεν προσέρχεται ο ίδιος. Στην εξουσιοδότηση αναφέ- 
ρεται ότι ο εξουσιοδοτούμενος είναι υπάλληλος του 
Ν.Π.Δ.Δ., της Υπηρεσίας ή του Ταμείου, ενώ σφραγίζεται 
αντίστοιχα και φέρει αριθμό πρωτοκόλλου. 

γ) Απόδειξη είσπραξης. 

Απαγορεύεται η εξουσιοδότηση σε τρίτο πρόσωπο μη 
υπάλληλο του Ν.Π.Δ.Δ., της Υπηρεσίας ή του Ταμείου. 

Τα ανωτέρω ισχύουν και για την εξόφληση με μετρητά 
ή επιταγή των μισθοδοτικών καταστάσεων και Χ.Ε.Π. 
μισθοδοσίας, υπερωριών κ.λπ.. 

Αρθρο 8 
Ο.Τ.Α. 

1. Για τους Ο.Τ.Α. των οποίων η ταμειακή διαχείριση 
ενεργείται από τα γραφεία του Τ.Π. και Δ. που εδρεύ¬ 
ουν στις Δ.Ο.Υ., οι σχετικοί τίτλοι εξοφλούνται μέσω 
αυτών. Τίτλοι άλλων Δ.Ο.Υ. εξοφλούνται με γραμμάτια 
στη Δ.Ο.Υ. όπου ανήκει ο κατά περίπτωση Ο.Τ.Α.. 

2. Γ ια τους Ο.Τ.Α. που έχουν συστήσει δική τους τα¬ 
μειακή υπηρεσία απαιτούνται: 

α) Η απόφαση με την οποία ορίζεται ο προϊστάμενος 
της Ταμειακής Υπηρεσίας του Δήμου ή της Κοινότη¬ 
τας. 

β) Εξουσιοδότηση σε υπάλληλο του Δήμου ή της 
Κοινότητας υπογραμμένη από τον προϊστάμενο της 
ταμειακής υπηρεσίας όταν δεν προσέρχεται ο ίδιος. 
Στην εξουσιοδότηση αναφέρεται ότι ο εξουσιοδοτού¬ 
μενος είναι υπάλληλος του Δήμου ή της Κοινότητας, 
σφραγίζεται και φέρει αριθμό πρωτοκόλλου. 

γ) Απόδειξη είσπραξης. 

Απαγορεύεται η εξουσιοδότηση σε τρίτο πρόσωπο 
μη υπάλληλο του Δήμου ή της Κοινότητας. 

Αρθρο 9 

ΤΡΑΠΕΖΕΣ - ΙΔΡΥΜΑΤΑ - ΟΤΕ - ΔΕΗ - ΕΛ.ΤΑ. 

Η απόφαση με την οποία ορίζεται ο προϊστάμενος του 
υποκαταστήματος ή η ειδική εντολή ανάληψης καθηκό¬ 
ντων για τα υποκαταστήματα Τραπεζών. 

Εξουσιοδότηση σε υπάλληλο της Τράπεζας κ.λπ. (θε¬ 
ωρημένη από την Τράπεζα το ίδρυμα κ.λπ.), από τον 
προϊστάμενο αυτής, όταν δεν προσέρχεται ο ίδιος. Στην 
εξουσιοδότηση αναφέρεται ότι ο εξουσιοδοτούμενος 
είναι υπάλληλος της Τράπεζας κ.λπ., ενώ σφραγίζεται 
και φέρει αριθμό πρωτοκόλλου. 

Αρθρο 10 

ΚΟΙΝΟΠΡΑΞΙΕΣ - ΚΟΙΝΩΝΙΕΣ 

Το ιδιωτικό συμφωνητικό που έχουν καταθέσει στη 
Δ.Ο.Υ., θεωρημένο από το αρμόδιο τμήμα αυτής, όπου 
φαίνονται τα μέλη και οι εκπρόσωποι, που νομιμοποι¬ 
ούνται να εισπράξουν. 

Αν δεν δηλώνεται εκπρόσωπος προσέρχονται όλα τα 
μέλη για την εξόφληση του τίτλου ή εξουσιοδοτούν - 


πληρεξουσιοδοτούν τρίτον ή τρίτους, ανάλογα με το 
ύψος του ποσού. 

Γ ια κοινοπραξίες αυτοκινητιστών (φορτηγών, ταξί 
κ.λπ.), όταν δεν έχει συνταχθεί ιδιωτικό συμφωνητικό, 
απαιτείται θεωρημένο αντίγραφο της άδειας κυκλο¬ 
φορίας όπου φαίνονται οι ιδιοκτήτες και είτε προσέρ¬ 
χονται όλοι είτε εξουσιοδοτούν - πληρεξουσιοδοτούν 
εκπρόσωπο τους ανάλογα με το ύψος του ποσού. 

Οι Δ.Ο.Υ. στις οποίες έχει κατατεθεί το ιδιωτικό συμ¬ 
φωνητικό, υποχρεούνται να χορηγούν επικυρωμένο αντί¬ 
γραφο αυτού τόσο για την εξόφληση τίτλων άλλων 
Δ.Ο.Υ.. όσο και για την εξόφληση τίτλων Νομαρχιακών 
Αυτοδιοικήσεων, Ν.Π.Δ.Δ. κ.λπ. 

Αρθρο 11 

ΕΤΑΙΡΕΙΕΣ ΠΟΥ ΔΕΝ ΣΥΝΙΣΤΩΝΤΑΙ 

Η επιστροφή ποσών που καταβλήθηκαν, για τις υπό 
σύσταση εταιρίες, οι οποίες τελικά δεν συστήθηκαν, 
γίνεται σε όλους τους εταίρους, οι οποίοι φαίνονται στο 
«καταστατικό» συμβολαιογραφικό έγγραφο που συντά¬ 
χθηκε για τη σύσταση της εταιρείας, νόμιμα θεωρημένο 
από τον συμβολαιογράφο που το εξέδωσε. Εάν στο εν 
λόγω έγγραφο αναφέρεται ρητά ποιος θα εισπράξει 
το αντίστοιχο ποσό σε περίπτωση μη σύστασης της 
εταιρείας και επιστροφής αυτού, τότε καταβάλλεται 
σ’ αυτόν. 

Στις ειδικές περιπτώσεις που δεν έχει συνταχθεί συμ¬ 
φωνητικό απαιτείται βεβαίωση από το Πρωτοδικείο ή τη 
Νομαρχιακή Αυτοδιοίκηση, ότι δεν κατατέθηκε σχετικό 
συμφωνητικό και υπεύθυνη δήλωση του προσκομίζοντος 
το διπλότυπο είσπραξης, ότι είναι ο νόμιμος δικαιούχος 
και ότι αναλαμβάνει να αποζημιώσει οποιονδήποτε έχει 
έννομο συμφέρον και απαιτήσει το προς επιστροφή 
ποσό. 

Αρθρο 12 

ΣΥΓΧΩΝΕΥΣΗ ΕΤΑΙΡΙΩΝ 

α) Τροποποίηση καταστατικού της συγχώνευσης, όπου 
πρέπει να φαίνεται η ανάληψη όλων των υποχρεώσεων 
και απαιτήσεων από τη νέα εταιρεία. 

β) Το καταστατικό θεωρημένο από το Πρωτοδικείο ή 
το Φ.Ε.Κ. που δημοσιεύτηκε το καταστατικό της νέας 
εταιρείας, όπου φαίνονται τα πρόσωπα που δεσμεύ¬ 
ουν αυτήν με την υπογραφή τους και δικαιούνται να 
εισπράξουν. 

γ) Κατά περίπτωση και ανάλογα τη νομική υπόσταση 
της νέας εταιρείας ισχύουν τα προηγούμενα άρθρα 2, 
3, 4. 

Αρθρο 13 

ΕΤΑΙΡΕΙΕΣ ΣΕ ΚΑΤΑΣΤΑΣΗ ΛΥΣΗΣ 

Το διαλυτικό που φαίνεται ο εκκαθαριστής, θεωρη¬ 
μένο από το Πρωτοδικείο ή την αρμόδια Νομαρχιακή 
Αυτοδιοίκηση (όπου κατατίθεται κατά περίπτωση) ο 
οποίος και νομιμοποιείται να εισπράξει ή το Φ.Ε.Κ. που 
δημοσιεύτηκε η διαλυτική πράξη. 

Αν δεν ορίζεται εκκαθαριστής στο διαλυτικό, απαιτεί¬ 
ται το Φ.Ε.Κ. που δημοσιεύθηκε το τελευταίο καταστατι¬ 
κό τους όπως και τα Φ.Ε.Κ. με τις τυχόν τροποποιήσεις ή 
το καταστατικό και οι τυχόν τροποποιήσεις θεωρημένα 
από το Πρωτοδικείο ή τη Νομαρχιακή Αυτοδιοίκηση 

όταν πρόκειται για Α.Ε., προκειμένου να αναζητηθεί αν 
έχει προβλεφθεί εκκαθαριστής σε περίπτωση λύσης 
της εταιρείας. 

Αν δεν ορίζεται ούτε σ’ αυτά, ο τίτλος εξοφλείται σε 
όλους τους εταίρους (ή εξουσιοδοτούν - πληρεξουσι- 
οδοτούν τρίτους ανάλογα με το ύψος του ποσού), οι 
οποίοι υπογράφουν στο σώμα του τίτλου. Αν κάποι¬ 
ος από τους εταίρους διαφωνεί προσφεύγει ο ίδιος ή 
όποιος έχει έννομο συμφέρον στο δικαστήριο, το οποίο 
ορίζει με απόφαση του εκκαθαριστή. 

Ειδικά και μέχρι του ποσού των 3.000 ευρώ, επιτρέπε¬ 
ται η εξόφληση με υπεύθυνη δήλωση του (ή των) ενδια¬ 
φερομένου ότι ενεργεί την εκκαθάριση και αναλαμβάνει 
την ευθύνη να αποζημιώσει οποιονδήποτε έχει έννομο 
συμφέρον και αποδειχθεί ότι δικαιούται να εισπράξει 
το επιστρεφόμενο ποσό. 

Άρθρο 14 

ΦΥΣΙΚΑ ΠΡΟΣΩΠΑ 

Απαιτείται η επίδειξη του δελτίου της αστυνομικής 
ταυτότητας τους ή του διαβατηρίου τους ή της σχε¬ 
τικής προσωρινής βεβαίωσης της αρμοδίας αρχής, αν 
πρόκειται για Έλληνες πολίτες. Του διαβατηρίου για 
τους αλλοδαπούς ή άλλου εγγράφου βάσει του οποίου 
επιτρέπεται η είσοδος τους στη χώρα ή της άδειας πα¬ 
ραμονής τους στην Ελλάδα ή του δελτίου ταυτότητας 
τους για τους κατοίκους χωρών της Ε.Ε. εφόσον φέρει 
λατινικούς χαρακτήρες. 

Στις περιπτώσεις εξόφλησης τίτλου με δικαιούχους 
στρατιωτικούς, αστυνομικούς, πυροσβέστες, λιμενικούς, 
επιδεικνύεται η υπηρεσιακή τους ταυτότητα. 

Δελτία που χορηγούν στα μέλη τους διάφοροι επαγ¬ 
γελματικοί σύλλογοι (π.χ. δικηγορικοί σύλλογοι κ.λπ.), 
δεν γίνονται δεκτά, ούτε τα δελτία που χορηγούν διά¬ 
φορες υπηρεσίες στους υπαλλήλους τους. 

Ο αριθμός της ταυτότητας ή του διαβατηρίου κ.λπ, 
η Υπηρεσία έκδοσης τους και η ημερομηνία, πρέπει 
να αναγράφονται στο σώμα του τίτλου πληρωμής ή 
επιστροφής και να υπογράφεται από τον δικαιούχο η 
πράξη εξόφλησης, καθώς και να αναγράφεται το ονο¬ 
ματεπώνυμο του ολογράφως. 

Αρθρο 15 
ΙΕΡΟΙ ΝΑΟΙ 

α) Απόφαση του Μητροπολιτικού συμβουλίου για τον 
ορισμό προϊσταμένου του Ιερού Ναού. 

β) Απόφαση του Μητροπολιτικού συμβουλίου για το 
διορισμό των μελών του Εκκλησιαστικού συμβουλίου. 

γ) Πρακτικά της συνεδρίασης των μελών του Εκκλησι¬ 
αστικού συμβουλίου (θεωρημένη από τον Προϊστάμενο 
του Ι.Ν.), όπου φαίνεται ποιος νομιμοποιείται να εισπρά- 
ξει για λογαριασμό του Ιερού Ναού (Προϊστάμενος ή 
Τ αμίας). 

δ) Απόδειξη είσπραξης του Ιερού Ναού. 

Άρθρο 16 

ΑΤΟΜΑ ΣΕ ΕΠΙΜΕΛΕΙΑ 

Η εξόφληση γίνεται σ’ αυτούς που ασκούν την επιμέ¬ 
λεια ή έχουν ορισθεί δικαστικοί συμπαραστάτες, όπως 
προκύπτει από την οικεία δικαστική απόφαση, η οποία 


προσκομίζεται θεωρημένη από την αρμόδια Δικαστική 
αρχή. 

Στις περιπτώσεις που δεν υπάρχει δικαστική απόφαση 
επιτρέπεται να γίνεται η εξόφληση μέχρι του ποσού των 
3.000 ευρώ, αφού προσκομιστεί βεβαίωση από το Δήμο 
ή την Κοινότητα για το πρόσωπο που ασκεί την επι¬ 
μέλεια καθώς και υπεύθυνη δήλωση αυτού, στην οποία 
δηλώνει ότι έχει την επιμέλεια του δικαιούχου. Δηλώνει 
επίσης ότι αναλαμβάνει στην περίπτωση που αποδειχθεί 
ότι η επιμέλεια έχει ανατεθεί ή ασκείται από άλλον, να 
του καταβάλλει το ποσό που εισέπραξε. 

Αρθρο 17 

ΕΛΕΥΘΕΡΟΙ ΕΠΑΓΓΕΛΜΑΤΙΕΣ 

Ισχύουν όσα αναφέρονται στο άρθρο 14 της παρούσας 
για τα ΦΥΣΙΚΑ ΠΡΟΣΩΠΑ και επιπλέον απαιτείται η 
προσκόμιση δελτίου παροχής υπηρεσιών. Σε ό.τι αφορά 
τις επιστροφές φόρων, για την προσκόμιση ή μη του 
δελτίου παροχής υπηρεσιών ισχύουν οι σχετικές κατά 
περίπτωση διατάξεις και εγκύκλιοι. 

Στις περιπτώσεις εξόφλησης Χ.Ε.Π., το δελτίο παροχής 
υπηρεσιών κατατίθεται στις Υπηρεσίες Δημοσιονομικού 
ελέγχου (Υ.Δ.Ε.), οι οποίες πιστοποιούν την υποβολή του 
δελτίου πάνω στο σώμα του τίτλου με την ένδειξη «κα¬ 
τατέθηκε δελτίο παροχής υπηρεσιών» ή «να πληρωθεί 
χωρίς δελτίο παροχής υπηρεσιών». Αν στο Χ.Ε.Π. δεν 
αναγράφεται καμία από τις ανωτέρω ενδείξεις, το δελ¬ 
τίο παροχής υπηρεσιών υποβάλλεται από τον υπόχρεο 
στη Δ.Ο.Υ., κατά την εξόφληση του τίτλου. 

Το παραπάνω δελτίο προσκομίζεται και στην περί¬ 
πτωση εξόφλησης του τίτλου με «εντολή μεταφοράς». 

Όταν ο ελεύθερος επαγγελματίας συνταξιοδοτηθεί, 
προσληφθεί στο Δημόσιο ή για οποιοδήποτε λόγο κά¬ 
νει παύση δραστηριοτήτων, αντί του δελτίου παροχής 
υπηρεσιών, προσκομίζει τη σχετική βεβαίωση του ασφα¬ 
λιστικού φορέα, υπηρεσίας κ.λπ. καθώς και αντίγραφο 
της βεβαίωσης διακοπής εργασιών, που του χορηγεί η 
αρμόδια Δ.Ο.Υ.. 

Αρθρο 18 

ΣΧΟΛΙΚΕΣ ΕΠΙΤΡΟΠΕΣ 

1. Για τα Χ.Ε.Π. που εκδίδονται στο όνομα του εκπρο¬ 
σώπου της σχολικής επιτροπής, προσκομίζεται διπλό¬ 
τυπη απόδειξη είσπραξης. 

2. Γ ια τα Χ.Ε.Π. που εκδίδονται στο όνομα της σχολικής 
επιτροπής, προσκομίζονται, η διπλότυπη απόδειξη και 
βεβαίωση του Δήμου σχετικά με τη συγκρότηση του 
οργάνου. Χρήματα, μπορούν να εισπράξουν ο Ταμίας ή 
ο Δ/ντής της σχολικής επιτροπής. 

Αρθρο 19 

ΑΝΗΛΙΚΟΙ 

Η εξόφληση τίτλων πληρωμής σε ανήλικο δικαιούχο 
[όποιος δεν έχει συμπληρώσει το δέκατο όγδοο έτος 
της ηλικίας του, όπως ισχύει μέχρι σήμερα (άρθ. 127 
Α.Κ.)], γίνεται σ’ αυτούς που έχουν τη γονική μέριμνα ή 
την επιμέλεια του ανηλίκου. 

Για την εξόφληση απαιτείται πιστοποιητικό οικογε¬ 
νειακής κατάστασης από το Δήμο ή την Κοινότητα και 
υπεύθυνη δήλωση, στην οποία οι γονείς του ανηλίκου -ή 
ο ένας από τους δύο - δηλώνουν ότι ασκούν τη γονική 

μέριμνα και την επιμέλεια του ανηλίκου και ότι αυτή δεν 
τους έχει αφαιρεθεί με δικαστική απόφαση. 

Σε περιπτώσεις διαφωνιών των γονέων, διάστασης, δι¬ 
αζυγίου και λοιπές περιπτώσεις που περιγράφονται στα 
άρθρα 1510 έως 1541 του Α.Κ., το δικαστήριο αποφασίζει 
για την ανάθεση της επιμέλειας του ανηλίκου σε έναν 
από τους γονείς ή τρίτο πρόσωπο ή ορίζει επίτροπο, 
οπότε απαιτείται η προσκόμιση της σχετικής απόφασης 
θεωρημένης από την αρμόδια δικαστική Αρχή. 

Άρθρο 20 

ΧΡΟΝΟΣ ΙΣΧΥΟΣ ΔΙΚΑΙΟΛΟΓΗΤΙΚΩΝ - 
ΘΕΩΡΗΜΕΝΑ ΑΝΤΙΓΡΑΦΑ - ΜΕΤΑΦΡΑΣΕΙΣ 

Ι.Όλα τα δικαιολογητικά μπορούν να προσκομίζονται 
στις Δ.Ο.Υ., μόνο μία φορά το χρόνο κατά την πρώτη 
πληρωμή. Στις υπόλοιπες πληρωμές εντός του έτους 
για τους ίδιους δικαιούχους θα γίνεται μνεία σε ποιόν 
τίτλο έχουν επισυναφθεί τα σχετικά δικαιολογητικά. 
Ο προϊστάμενος του τμήματος κρατά αντίγραφα των 
δικαιολογητικών ή στοιχεία αυτών σε σχετικό βιβλίο. 

2. Όλα τα δικαιολογητικά που κατά περίπτωση υπο¬ 
βάλλονται στις Δ.Ο.Υ., πρέπει να έχουν εκδοθεί ή όπως 
ορίζεται θεωρηθεί μέσα στο έτος που γίνεται η εξό¬ 
φληση. Ειδικά για τις εξοφλήσεις που γίνονται τον Ια¬ 
νουάριο και Φεβρουάριο, γίνονται δεκτά δικαιολογητικά 
που έχουν εκδοθεί ή θεωρηθεί τους μήνες Νοέμβριο, 
Δεκέμβριο του προηγουμένου έτους. 

3. Όλα τα δικαιολογητικά πρέπει να είναι πρωτότυ¬ 
πα. Γίνονται δεκτά και φωτοαντίγραφα θεωρημένα 
από οποιαδήποτε Υπηρεσία, Αστυνομική, Δημοτική ή 
Κοινοτική Αρχή, Ν.Π.Δ.Δ., Κ.Ε.Π. και Δικηγόρους, με την 
προϋπόθεση ότι επ’ αυτών φαίνεται η θεώρηση της εκ- 
δούσας αρχής. Η θεώρηση της εκδούσας αρχής πρέπει 
να φαίνεται ότι έγινε μέσα στο έτος εξόφλησης των 
τίτλων ή όπως κατά περίπτωση έχει αναφερθεί στα 
προηγούμενα άρθρα (π.χ. παλαιότερα καταστατικά εται¬ 
ρειών και νέα βεβαίωση περί μη μεταβολής κ.λπ.). 

4. Εξαιρούνται των ρυθμίσεων των παραγράφων 1, 2, 
3 τα πληρεξούσια και των παραγράφων 1, 3 οι εξου¬ 
σιοδοτήσεις και ισχύουν όσα ειδικά αναφέρονται στο 
άρθρο 21. 

5. Τα φωτοαντίγραφα των Φ.Ε.Κ. δεν θεωρούνται. Εκεί¬ 
νος ο οποίος νομιμοποιείται να εισπράξει, υποβάλλει 
υπεύθυνη δήλωση για την πιστότητα του κειμένου του 
Φ.Ε.Κ. που προσκομίζει, στην οποία τίθεται και η σφρα¬ 
γίδα της εταιρείας. 

6. Τα ξενόγλωσσα έγγραφα πρέπει να προσκομίζονται 
μεταφρασμένα από την αρμόδια Υπηρεσία του Υπουρ¬ 
γείου Εξωτερικών, της Νομαρχιακής Αυτοδιοίκησης, από 
δικηγόρους, Πρεσβείες και Προξενεία, νόμιμα θεωρημέ¬ 
να και με βεβαίωση επί αυτών για την πιστή μετάφραση. 
Επίσης από πραγματογνώμονα που ορίζει το αρμόδιο 
δικαστήριο. 

Άρθρο 21 

ΕΞΟΦΛΗΣΗ ΤΙΤΛΟΥ ΣΕ ΑΝΤΙΠΡΟΣΩΠΟ 
ΤΟΥ ΔΙΚΑΙΟΥΧΟΥ 

1. Η πληρωμή σε αντιπρόσωπο του δικαιούχου, γίνε¬ 
ται με βάση το πρωτότυπο απλής εξουσιοδότησης ή 
συμβολαιογραφικού πληρεξουσίου, ανάλογα με το ύψος 
του ποσού. 


Μέχρι του ποσού των 10.000 ευρώ κατά δικαιούχο με 
απλή εξουσιοδότηση, όπου στο σώμα της θεωρείται 
το γνήσιο της υπογραφής του εξουσιοδοτούντος από 
οποιαδήποτε Υπηρεσία, Ν.Π.Δ.Δ., Κ.Ε.Π., Αστυνομική, Δη¬ 
μοτική ή Κοινοτική Αρχή. Επίσης μέχρι του ποσού αυτού 
και με την επίδειξη πληρεξουσίου σύμφωνα και με όσα 
αναφέρονται στη συνέχεια. 

Άνω του ποσού των 10.000 ευρώ και υπό την αυστηρή 
αίρεση της παραγράφου 3 του άρθρου 1 της παρούσας, 
απαιτείται η επίδειξη πληρεξουσίου, το οποίο εκδίδεται 
από συμβολαιογράφους του εσωτερικού ή του εξωτερι¬ 
κού, Πρεσβείες, Προξενεία και σε εξαιρετικές περιπτώ¬ 
σεις από τον Πλοίαρχο στη διάρκεια ταξιδιού. 

Αν το πληρεξούσιο είναι ξενόγλωσσο μαζί με το θεω¬ 
ρημένο αντίγραφο πρέπει να προσκομίζεται για επίδειξη 
και μετάφραση του, όπως αναφέρεται στην παράγραφο 
6 του άρθρου 20. Το αντίγραφο του πληρεξουσίου, που 
προσκομίζεται για επίδειξη, δεν μπορεί να θεωρηθεί από 
καμιά άλλη αρχή πλην αυτής που το εξέδωσε. 

2. Το πληρεξούσιο ισχύει για το χρονικό διάστημα που 
ορίζεται σ’ αυτό ή εκ του νόμου μέχρι ανακλήσεως του 
και ως εκ τούτου η ημερομηνία θεώρησης του μπορεί 
να είναι και παλαιό. Για το λόγο αυτό οι Δ.Ο.Υ. πρέπει να 
τηρούν σχετικό βιβλίο ανακλημένων πληρεξουσίων. 

Σε κάθε περίπτωση και εφόσον έχουν παρέλθει 15 έτη 
από την έκδοση του πληρεξουσίου απαιτείται βεβαίω¬ 
ση μη ανάκλησης του από τον συντάξαντα ή εκείνον 
στον οποίο νόμιμα έχει περιέλθει το σχετικό αρχείο. Η 
βεβαίωση αυτή μπορεί να χρησιμοποιηθεί μέχρι 5 έτη 
από την έκδοση της, επιδεικνύεται μαζί με το πληρε¬ 
ξούσιο και η Δ.Ο.Υ. εκδίδει αντίγραφο το οποίο θεωρεί 
και επισυνάπτει στον τίτλο. Μετά το πρώτο έτος της 
έκδοσης της ανωτέρω βεβαίωσης, πέραν αυτής ο πλη- 
ρεξουσιοδοτούμενος υποβάλλει και υπεύθυνη δήλωση 
περί μη ανάκλησης του πληρεξούσιο. 

Πάνω στο σώμα του τίτλου (στην πράξη εξόφλησης) 
αναγράφεται ο αριθμός του πληρεξουσίου, η εκδούσα 
αρχή, η διεύθυνση και το τηλέφωνο αυτής, τα στοιχεία 
του πληρεξουσιοδοτημένου και κάθε άλλο χρήσιμο 
στοιχείο. 

Η Δ.Ο.Υ. εκδίδει αντίγραφο του επιδεικνυομένου πλη¬ 
ρεξουσίου το οποίο θεωρεί και επισυνάπτει στον τίτλο 
που αποστέλλει στο Ελεγκτικό Συνέδριο. 

3. Η εξουσιοδότηση πρέπει να έχει εκδοθεί μέσα στο 
έτος, που εξοφλείται ο τίτλος, με την ευχέρεια που 
παρέχεται για τα λοιπά δικαιολογητικά που εκδίδονται 
τους μήνες Νοέμβριο - Δεκέμβριο, του προηγούμενου 
έτους. 

Η εξουσιοδότηση εκδίδεται για μια αιτία και δεν γί¬ 
νονται δεκτά θεωρημένα αντίγραφά της. 

Δεν αποτελούν δικαιολογητικά έγγραφα εξόφλησης 
τίτλων πληρωμής εξουσιοδοτήσεις των οποίων το γνή¬ 
σιο της υπογραφής των δικαιούχων βεβαιώνεται από 
τράπεζες, δικηγόρους και συμβολαιογράφους. 

4. Η πληρεξουσιότητα δεν μεταβιβάζεται σε άλλον 
από τον πληρεξουσιοδοτούμενο αν δεν δίνει τέτοιο 
δικαίωμα ο εντολέας. 

Αυτός που πιστοποιείται ως εκπρόσωπος εταιρείας, 
δύναται να εξουσιοδοτεί - πληρεξουσιοδοτεί τρίτον 
ανάλογα με το ύψος του ποσού να εισπράξει αντί αυτού 
εκτός από τις περιπτώσεις που αυτό του απαγορεύεται 

ρητά στον καταστατικό χάρτη ή στα πρακτικά συνε- 
δριάσεως του Δ.Σ. Στις περιπτώσεις αυτές προσκομί¬ 
ζονται κατά περίπτωση το καταστατικό, βεβαίωση μη 
τροποποίησης ή πρακτικό Συνεδριάσεως του Δ.Σ. κ.λπ. 
σύμφωνα με τα προαναφερθέντα άρθρα. 

Άρθρο 22 

ΔΙΚΑΙΟΥΧΟΙ ΠΟΥ ΔΕΝ ΜΠΟΡΟΥΝ ΝΑ ΥΠΟΓΡΑΨΟΥΝ 

Προκειμένου να εξοφληθούν τίτλοι πληρωμής σε δι¬ 
καιούχους που δεν μπορούν να υπογράψουν, μέχρι του 
ποσού των 3.000 ευρώ απαιτείται η συνυπογραφή της 
πράξης εξοφλήσεως από δύο μάρτυρες, καθώς και η 
αναγραφή των στοιχείων της ταυτότητας τους στο 
σώμα του τίτλου. 

Πάνω από το ποσό των 3.000 ευρώ ή και κάτω αυτού 
εφόσον επιθυμεί ο δικαιούχος απαιτείται πληρεξούσιο. 
Εξαιρούνται του εν λόγω ποσού οι πάσης φύσεως αμοι¬ 
βές από μισθούς και συντάξεις, εφόσον το επιθυμεί ο 
δικαιούχος και δεν υπερβαίνουν σε σύνολο τα 5.000 
ευρώ ή σε κάθε περίπτωση μέχρι του ορίου των απο¬ 
δοχών ενός μηνάς εφόσον υπερβαίνουν το ποσό, που 
προαναφέρθηκε. 

Όμοια επιτρέπεται η υπέρβαση του ορίου των 3.000 
ευρώ και μέχρι του συνόλου των αποδοχών τριών μηνών, 
για τις χορηγήσεις δανείων από το Μ.Τ.Π.Υ. και λοιπών 
ασφαλιστικών ταμείων, για κάθε δανειολήπτη. 

Άρθρο 23 

ΚΑΤΟΙΚΟΙ ΕΞΩΤΕΡΙΚΟΥ 

1. Η εξόφληση γίνεται στους ίδιους ή στους εξουσιο¬ 
δοτημένους - πληρεξουσιοδοτημένους αντιπροσώπους 
τους, ανάλογα με το ύψος του ποσού, όταν πρόκειται 
για φυσικά πρόσωπα. Επίσης, με εντολή μεταφοράς του 
ποσού σε λογαριασμούς τους σε τράπεζα του εσωτερι¬ 
κού ή του εξωτερικού, αφού στην αίτηση του δικαιούχου 
δηλωθεί ο λογαριασμός και η μεσολαβούσα τράπεζα 
στην Ελλάδα, στην περίπτωση που ο λογαριασμός τη¬ 
ρείται σε Τράπεζα του εξωτερικού. 

2. Αν ο δικαιούχος είναι νομικό πρόσωπο (εταιρεία 
κ.λπ.). ο τίτλος (ανεξαρτήτως ποσού), εξοφλείται υπο¬ 
χρεωτικά με εντολή μεταφοράς του ποσού σε λογαρι¬ 
ασμό του, που τηρείται σε τράπεζα του εσωτερικού ή 
του εξωτερικού, δηλώνοντας στη δεύτερη περίπτωση 
και τη μεσολαβούσα τράπεζα στην αίτησή του. 

3. Οι δικαιούχοι, Φυσικά ή Ν.Π. αναλαμβάνουν τα έξοδα 
που θα απαιτηθούν για την μεταφορά των ποσών που 
τους αφορούν στο εξωτερικό. 

4. Τυχόν πιστοποιητικά μόνιμης κατοικίας στο εξωτε¬ 
ρικό ή άλλα στοιχεία που καταθέτονται στις Δ.Ο.Υ. (ή 
επικυρωμένα αντίγραφα αυτών), επισυνάπτονται στην 
εντολή μεταφοράς. 

Στην εντολή επίσης αναφέρεται η αιτία πληρωμής 
αναλυτικά (π.χ. επιστροφή φόρου εισοδήματος από 
αμοιβές συμβούλων, επιστροφή Φ.Π.Α, επιστροφή φόρου 
μεταβίβασης ακινήτων, μισθώματα ακινήτου κ.λπ.). 

5. Για τα Ν.Π. τα οποία βρίσκονται σε κατάσταση 
λύσης και δεν τηρείται λογαριασμός τους σε τράπεζα, 
ζητούνται τα δικαιολογητικά που νομιμοποιούν αυτόν 
που αιτείται να εισπράξει, (π.χ. εκκαθαριστής) καθώς 
και αντίγραφα των διατάξεων του νομικού πλαισίου 
που ισχύει στη χώρα τους τα οποία αποδεικνύουν τα 


ανωτέρω (όλα νόμιμα μεταφρασμένα και θεωρημένα). Ο 
τίτλος εξοφλείται με εντολή μεταφοράς, σ’ αυτόν που 
νομιμοποιείται να εισπράξει. Σε εξαιρετικές περιπτώσεις 
και ύστερα από αιτιολογημένη απόφαση του Προϊστα¬ 
μένου της Δ.Ο.Υ. επιτρέπεται η εξόφληση τίτλων σε 
Ν.Π. με μετρητά ή επιταγή αφού πιστοποιηθεί ποιος 
νομιμοποιείται να εισπράξει, όπως προαναφέρθηκε. 

Στην περίπτωση που οι Δ.Ο.Υ. αδυνατούν να εξάγουν 
συμπεράσματα ή αμφιβάλλουν για το ποιος δικαιούται 
να εισπράξει, διαβιβάζουν τη σχετική αλληλογραφία στη 
16 η Δ/νση του Υπουργείου Οικονομίας και Οικονομικών 
να λάβουν οδηγίες. 

Αρθρο 24 

ΚΛΗΡΟΝΟΜΟΙ ΑΠΟΒΙΩΣΑΝΤΩΝ ΔΙΚΑΙΟΥΧΩΝ 

1. Μέχρι το ποσό των 1.500 ευρώ κατά τίτλο, η εξό¬ 
φληση γίνεται με την προσκόμιση υπεύθυνης δήλωσης. 
Σ’ αυτήν δηλώνεται το ονοματεπώνυμο, ο τόπος και η 
χρονολογία αποβιώσεως του αναφερομένου στον τίτλο 
δικαιούχου και ότι ο δηλών είναι ο μοναδικός κληρονό¬ 
μος του. Αν οι κληρονόμοι είναι περισσότεροι του ενός, 
σε ξεχωριστή δήλωση ο κάθε ένας αναφέρει και τους 
λοιπούς κληρονόμους. 

Η Δ.Ο.Υ. που εξοφλεί τον τίτλο υποχρεούται να ενη¬ 
μερώνει τη Δ.Ο.Υ. που φορολογούνται οι κληρονόμοι 
ή το αρμόδιο τμήμα της ίδιας για τα ποσά που τους 
καταβάλλονται. 

2. Ανω του ποσού των 1.500 ευρώ κατά τίτλο [και όπως 
διαμορφώνεται κάθε φορά το ποσό του άρθρου 107 του 
ν. 2961/2001 (Φ.Ε.Κ. 266/Α/2001) σε συνδυασμό με τις 
διατάξεις του άρθ.12 του ν. 2948/2001 και τις σχετικές 
αποφάσεις του Υπουργού Οικονομικών] η εξόφληση 
γίνεται με την προσκόμιση του κατά το άρθρο 105 του 
Κώδικα Φορολογίας Κληρονομιών - Δωρεών (ο οποίος 
κυρώθηκε με το ν. 2961/2001) πιστοποιητικού του αρμο¬ 
δίου προϊσταμένου Δ.Ο.Υ., στο οποίο βεβαιώνεται ότι 
κατατέθηκε η κατά το νόμο δήλωση φόρου κληρονομι¬ 
άς, με τα επισυναπτόμενα και μνημονευόμενα έγγραφα 
νομιμοποίησης του δηλούντος. Ακόμη ότι περιλαμβάνε¬ 
ται στη δήλωση και η προς είσπραξη απαίτηση και ότι 
καταβλήθηκε ο απαιτούμενος φόρος. 

Όπου δεν απαιτείται η εξόφληση του φόρου και στις 
περιπτώσεις που έχει εξοφληθεί ολόκληρος ο φόρος 
κληρονομιάς αντί του πιστοποιητικού της προηγού¬ 
μενης παραγράφου προσκομίζεται επικυρωμένο αντί¬ 
γραφο της οικείας δήλωσης, από το τμήμα Κεφαλαίου 
της αρμόδιας Δ.Ο.Υ., καθώς και υπεύθυνη δήλωση του 
ν. 1599/1986 με την οποία δηλώνεται ότι τα στοιχεία που 
προκύπτουν από την προσκομιζόμενη δήλωση φόρου 
δεν έχουν μεταβληθεί και ότι εξοφλήθηκε ολόκληρος ο 
φόρος κληρονομιάς. (Σχετική η παρ.5 του ν. 3220/2004). 
Επίσης, κάθε κληρονόμος αναφέρει στην υπεύθυνη δή¬ 
λωση το ποσοστό που αναλογεί στους συγκληρονόμους 
όταν αυτό δεν προκύπτει από τη δήλωση κληρονομι¬ 
άς. 

Εάν υπάρχουν διαφωνίες μεταξύ των κληρονόμων 
και οποιοσδήποτε από αυτούς προσφύγει στο αρμόδιο 
δικαστήριο, η Δ.Ο.Υ. αναμένει την απόφαση του δικα¬ 
στηρίου για την εξόφληση του τίτλου κατά το μέρος 
που ασκήθηκε η προσφυγή ή στο σύνολο του εφόσον 
προκύπτει αντίστοιχη αμφισβήτηση. 

3. Εάν υπάρχει τίτλος πληρωμής οποιουδήποτε ύψους 
και επιμεριζόμενο το ποσό στους κληρονόμους δίνει 
κατά κληρονόμο μέχρι 1.500 ευρώ τότε η εξόφληση 
γίνεται με τη διαδικασία της υπεύθυνης δήλωσης. 

4. Σε περίπτωση που ο δικαιούχος επιστροφής από 
φόρο εισοδήματος απεβίωσε και το επιστρεφόμενο 
ποσό προέρχεται ολόκληρο ή μέρος αυτού, από εισο¬ 
δήματα της συζύγου του, η επιστροφή γίνεται σ’ αυτήν, 
κατόπιν εγγράφου του αρμόδιου προϊσταμένου Δ.Ο.Υ., 
από το οποίο προκύπτει ότι πράγματι ολόκληρο ή μέρος 
του επιστρεφόμενου ποσού προέρχεται από εισοδήμα¬ 
τα της συζύγου. Κατά συνέπεια δεν απαιτείται η προ¬ 
σκόμιση των σχετικών δικαιολογητικών νομιμοποίησης 
της ως κληρονόμου, αφού το επιστρεφόμενο ποσό δεν 
αποτελεί κληρονομιαία περιουσία. 

Όμοια δεν αποτελούν κληρονομιαία περιουσία οι τρί¬ 
μηνες αποδοχές, οι οποίες καταβάλλονται ως προσω¬ 
πικό δικαίωμα στη σύζυγο και τα τέκνα του υπαλλήλου 
που απεβίωσε. Στην περίπτωση αυτή ως δικαιολογητικό 
προσκομίζεται, το πιστοποιητικό εγγυτέρων συγγενών 
από το Δήμο ή την Κοινότητα, ανεξαρτήτως ποσού. 

Άρθρο 25 

ΕΞΟΦΛΗΣΗ ΤΙΤΛΩΝ ΠΛΗΡΩΜΗΣ 
ΜΕ ΧΡΗΜΑΤΙΚΑ ΓΡΑΜΜΑΤΙΑ 

Οι Δ.Ο.Υ. μπορούν, σε εξαιρετικές περιπτώσεις και 
μετά από αίτηση του δικαιούχου, να εξοφλούν τίτλους 
πληρωμής ή επιστροφής, με την έκδοση χρηματικών 
γραμματίων προς άλλη Δ.Ο.Υ., στην οποία λειτουργεί 
τμήμα εξόδων. 

Στο Γραμμάτιο αναγράφεται υποχρεωτικά το όνομα ή 
η επωνυμία του δικαιούχου, όπως ακριβώς αναφέρεται 
στον τίτλο πληρωμής. 

Αρμόδια Δ.Ο.Υ. για τη συγκέντρωση των δικαιολογη- 
τικών πιστοποίησης της ταυτότητας ή της εκπροσώ¬ 
πησης των δικαιούχων, είναι η Δ.Ο.Υ. η οποία εξοφλεί 
τα χρηματικά γραμμάτια. 

Αρθρο 26 
ΕΙΔΙΚΑ ΘΕΜΑΤΑ 

1. Τα δικαιολογητικό που περιγράφονται στην παρού¬ 
σα και απαιτούνται για την εξόφληση τίτλων πληρωμής 
ή επιστροφής των Δ.Ο.Υ. δεν υπάγονται στις διατάξεις 
περί αυτεπάγγελτης αναζήτησης. 

2. Απαγορεύεται, στους προϊσταμένους εσόδων και 
εξόδων να προβαίνουν οι ίδιοι στην είσπραξη του 
προϊόντος, των προς εξόφληση τίτλων πληρωμής ή 
επιστροφής προκειμένου να εξυπηρετήσουν φιλικά ή 
συγγενικά τους πρόσωπα, είτε έχουν, είτε δεν έχουν 
εξουσιοδοτηθεί. 

3. Απαγορεύεται η μερική εξόφληση τίτλου για τον 
ίδιο δικαιούχο, εκτός από τις περιπτώσεις μισθοδοσίας 
για την πληρωμή των ασφαλιστικών κρατήσεων. Η εξό¬ 
φληση τίτλου με πολλούς δικαιούχους ισχύει και γίνεται 
με τη διαδικασία που περιγράφεται στον Εσωτερικό 
Κανονισμό των Δ.Ο.Υ.. 

4. Απαγορεύεται, μετά την εξόφληση τίτλου πληρω¬ 
μής από το διαχειριστή της Δ.Ο.Υ. ή τον πράκτορα της 
Τράπεζας της Ελλάδος, η διόρθωση ή η αντικατάσταση 
παραστατικού στοιχείου της πληρωμής. 

5. Απαγορεύεται σε κάθε περίπτωση η εξόφληση με 
μετρητά τίτλων που το προϊόν τους πρόκειται να συμ- 
ψηφισθεί με χρέη του δικαιούχου ή του έχοντος έννομου 
συμφέροντος, στην ίδια ή άλλη Δ.Ο.Υ.. 

6. Τα Χ.Ε.Π. και κάθε άλλος τίτλος πληρωμής συμπερι¬ 
λαμβανομένων και των μισθοδοτικών καταστάσεων πρέ¬ 
πει να αποστέλλονται στις Δ.Ο.Υ. τουλάχιστον πέντε (5) 
εργάσιμες ημέρες πριν από την ημερομηνία εξόφλησης 
τους, προκειμένου να διενεργείται ο προβλεπόμενος 
έλεγχος. Τυχόν καθυστερήσεις και εφόσον δεν είναι 
δυνατόν να ολοκληρωθούν οι ενδεικνυόμενοι έλεγχοι 
συνεπάγεται ανάλογη επιμήκυνση στο χρόνο πληρωμής 
είτε αφορά Χ.Ε.Π. είτε καταστάσεις μισθοδοσίας. 

7. Το Α.Φ.Ε., η ασφαλιστική ενημερότητα Ι.Κ.Α., καθώς 
και άλλα έγγραφα ή παραστατικά, τα οποία δεν εντάσ¬ 
σονται στα δικαιολογητικό πιστοποίησης της ταυτότη¬ 
τας ή της εκπροσώπησης των δικαιούχων, απαιτούνται 
ή όχι κατά την εξόφληση τίτλων πληρωμής ή τίτλων 
επιστροφής σύμφωνα με όσα προβλέπουν οι εκάστοτε 
ισχύουσες ειδικές διατάξεις. 

8. Απαγορεύεται οι Δ.Ο.Υ. να πραγματοποιούν ανα¬ 
λήψεις σε μετρητά ή επιταγές από την Τράπεζα Ελ¬ 
λάδος, προκειμένου να εξοφλήσουν τίτλους πληρωμής 
ή επιστροφής με ποσά πάνω από 1.500 ευρώ. Για τους 
τίτλους που αφορούν μισθωθοδοσία Δημοσίων υπαλ¬ 
λήλων ισχύουν οι εκάστοτε ειδικές αποφάσεις. 

9. Από την ισχύ της παρούσας παύουν να ισχύουν οι 
υπ’ αριθμ. Α.Υ.0.1113502/6435/0016/7.12.2001 (Φ.Ε.Κ. 1728/Β) 
και 1079462/4660/18.9.2001 (Φ.Ε.Κ. 1264/Β). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2006 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 2/70201/0022 (3) 

Καθιέρωση υπερωριακής απογευματινής εργασίας 
υπαλλήλων της Υπηρεσίας Εκτύπωσης Εντύπων και 
Αξιών του Δημοσίου (Υ.Ε.Ε.Α.Δ.). 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 (Φ.Ε.Κ. 
98/Α'). 

2. Τις διατάξεις του άρθρου 16 του Ν.3205/03. 

3. Την υπ’ αριθμ. 2/40508/0004/23.7.2004 απόφαση με¬ 
ταβίβασης αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γ ενικό Γ ραμματέα 
Δημοσιονομικής Πολιτικής, στους Γ ενικούς Διευθυντές 
και στους Προϊσταμένους Διευθύνσεων και Τμημάτων 
του Γ.Λ.Κ.. 

4. Τα υπ’ αριθμ. 1319/0069/17.11.2006 και 1361/0069/ 
28.11.2006 έγγραφα της Υπηρεσίας Εκτύπωσης Εντύπων 
και Αξιών του Δημοσίου (Υ.Ε.Ε.Α.Δ.), στα οποία αναφέρο- 
νται οι λόγοι για έγκριση επιπλέον ωρών απογευματινής 
υπερωριακής εργασίας. 

5. Το υπ’ αριθμ. 1102901/2585/0 001 Α /4.12.2006 έγγραφο 
της Δ-1 Διοικητικού. 

6. Την υπ’ αριθμ. 2/68318/25.11.2006 απόφαση της Δ/ 
νσης 20 ης Προϋπολογισμού του Γ.Λ.Κ.. 

6. Το γεγονός ότι από την απόφαση αυτή προκαλείται 
δαπάνη ύψους 15.000 € περίπου σε βάρος του Κρατικού 
Προϋπολογισμού οικονομικού έτους 2006, η οποία θα 
αντιμετωπισθεί από τις εγγεγραμμένες πιστώσεις Ειδι¬ 
κού Φορέα 23-610 και ΚΑΕ 0511, αποφασίζουμε: 

Εγκρίνουμε την καθιέρωση επιπλέον δύο χιλιάδων 
επτακοσίων είκοσι οκτώ (2.728) ωρών απογευματινής 
υπερωριακής εργασίας, για σαράντα τέσσερις (44) 
υπαλλήλους της Υπηρεσίας Εκτύπωσης Εντύπων και 
Αξιών του Δημοσίου (Υ.Ε.Ε.Α.Δ.), πέραν των ωρών που 
έχουν εγκριθεί με την υπ’ αριθμ. 2/2842/0022/25.1.2006 
απόφαση μας και για χρονικό διάστημα από 1.11.2006 
μέχρι 31.12.2006 και μέχρι εξήντα (60) ώρες μηνιαίως 
συνολικά ανά υπάλληλο. 

Κατά τα λοιπά ισχύει η υπ’ αριθμ. 2/2842/0022/25.1.2006 
απόφασή μας. 

Η απόφαση αυτή που ισχύει ένα (1) μήνα πριν από την 
δημοσίευσή της, να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2006 
Με Εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΓΕΩΡΓΙΟΣ ΚΟΥΡΗΣ 
-♦- 

Αριθμ. 15550 (4) 

Έγκριση υπερωριακής απασχόλησης με σχέση εργα¬ 
σίας ιδιωτικού δικαίου υπαλλήλων του Οργανισμού 
Τουριστικής Εκπαίδευσης και Κατάρτισης (Ο.Τ.Ε.Κ.) 
έτους 2007. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ, 
και Ο.Τ.Α., μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες διατάξεις» 
(Φ.Ε.Κ. 297/Α/23.12.2003). 

2. Την υπ’ αριθμ. 2/7093/0022/5.2.2004 κοινή υπουργική 
απόφαση «επέκταση των διατάξεων του ν. 3205/2003 
στο προσωπικό με σχέση εργασίας ιδιωτικού δικαίου 
που απασχολείται στο Δημόσιο, Ν.Π.Δ.Δ. και Ο.Τ.Α» 
(Φ.Ε.Κ. 215/Β/5.2.2004). 

3. Το π.δ. 122/17.3.2004 «Ανασύσταση του Υπουργείου 
Τουρισμού» (Φ.Ε.Κ. 85/Α/17.3.2004). 

4. Το π.δ. 33/2006 «Διορισμός Υπουργού, Αναπλ. Υπουρ¬ 
γού και Υφυπουργών» (Φ.Ε.Κ. 35/Α/15.2.2006). 

5. Το άρθρο 2 του ν. 3270/2004 «Αρμοδιότητες του 
Υπουργείου Τουριστικής Ανάπτυξης και θέματα προ¬ 
σωπικού» (Φ.Ε.Κ. 187/Α/11.10.20 04). 

6. Την απόφαση του Πρωθυπουργού και του Υπουργού 
Τουριστικής Ανάπτυξης «Διορισμός Γενικής Γραμμα- 
τέως του Υπουργείου Τουριστικής Ανάπτυξης» (Φ.Ε.Κ. 
65/Γ/10.3.2006). 


7. Την υπ’ αριθμ. 5223/2.5.2006 απόφαση «μεταβίβασης 
αρμοδιοτήτων στη Γ ενική Γ ραμματέα του Υπουργείου 
Τουριστικής Ανάπτυξης» (Φ.Ε.Κ. 542/Β/2.5.2006). 

8. Τις άδειες υπερωριακής απασχόλησης υπ’ αριθμ. 
5371 και 5327/7.11.2006 Τμήματος Κοινωνικής Επιθεώ¬ 
ρησης Ανατολικού Τομέα Αθηνών, 1427/3.11.2006 Τμή¬ 
ματος Κοινωνικής Επιθεώρησης Λασιθίου, 4678/8.11.2006 
Τμήματος Κοινωνικής Επιθεώρησης Ηρακλείου και 
1247/22.11.2006 του Τμήματος Κοινωνικής Επιθεώρησης 
Δωδεκανήσου. 

9. Τα έγγραφα του Ο.Τ.Ε.Κ. υπ’ αριθμ. Φ.173/152 
/11252/9.11.2006, Φ.173/155/11692/21.11.2006 και Φ.173/157/ 
12189/1.12.2006. 

10. Το γεγονός ότι η δαπάνη που θα προκληθεί από 
την εν λόγω απασχόληση ανέρχεται στο ποσό των 
29.394,00 ευρώ και θα βαρύνει τις εγγεγραμμένες πι¬ 
στώσεις του προϋπολογισμού του Ο.Τ.Ε.Κ. έτους 2007 
και τον κα 0261, όπου υπάρχει πρόβλεψη ποσού ευρώ 
750.000,00. 

11. Την ανάγκη 24ωρης λειτουργίας των ξενοδοχείων 
και οικοτροφείων του Ο.Τ.Ε.Κ. επί επτά ημέρες την εβδο¬ 
μάδα (άρθρο 26 και 27 ν. 3105 - Φ.Ε.Κ. 29/10.2.2003). 

12. Την ανάγκη υπερωριακής απασχόλησης που προκύ¬ 
πτει από τη διαμονή των οικότροφων μαθητών - σπουδα¬ 
στών, σίτισης τους, τη φροντίδα υγιεινής, καθαριότητας 
και εποπτείας στους χώρους που διαβιούν οι μαθητές, 
τη φροντίδα ομαλής λειτουργίας μηχανολογικών και 
ηλεκτρολογικών εγκαταστάσεων των κτιρίων, την επι¬ 
τήρηση των περιβαλλόντων τις Σχολές χώρων, τη λει¬ 
τουργία των ξενοδοχείων του Ο.Τ.Ε.Κ., την υποστήριξη 
επιμορφωτικών και εκπαιδευτικών προγραμμάτων, που 
χρηματοδοτούνται και από την Ευρωπαϊκή Ένωση, Την 
επιβάρυνση του έργου των Σχολών λόγω των προσλή¬ 
ψεων διοικητικού προσωπικού, την προμήθεια βιβλίων 
και λοιπού έντυπου υλικού , τη συνοδεία εκπαιδευτικών 
εκδρομών και επισκέψεων, την υλοποίηση και την εκτέ¬ 
λεση προγραμμάτων σπάνιων γλωσσών που πραγμα¬ 
τοποιούνται κατά τις απογευματινές ώρες. Όσον δεν 
αφορά στην Κεντρική Υπηρεσία οι ανάγκες προκύπτουν 
από: το σχεδίασμά και την υλοποίηση προγραμμάτων 
χρηματοδοτούμενων από την Ευρωπαϊκή Ένωση, την 
πρόσληψη αναπληρωτών και ωρομισθίου εκπαιδευτικού 
και διοικητικού προσωπικού για το εκπαιδευτικό έτος 
2007-8, συμμετοχή δε διάφορες δραστηριότητες που 
έχουν σχέση με την Τουριστική Εκπαίδευση , συντονισμό 
και εποπτεία των ΑΣΤΕ, ΙΕΚ, ΤΕΕ Σχολών Ξεναγών και 
Τμημάτων Μετεκπαίδευσης, αποφασίζουμε: 

Εγκρίνουμε την υπερωριακή απασχόληση υπαλλήλων 
με σχέση εργασίας ιδιωτικού δικαίου υπαλλήλων του 
Οργανισμού Τουριστικής Εκπαίδευσης και Κατάρτισης 
(Ο.Τ.Ε.Κ.) για το έτος 2007, ως εξής: 

ΚΕΝΤΡΙΚΗ ΥΠΗΡΕΣΙΑ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΑΠΑΣΧΟΛΗΣΗ 

21 υπάλληλοι αορίστου χρόνου 120 ώρες έκαστος 

1 υπάλληλος ορισμένου χρόνου 120 ώρες 

ΥΠΕΡΩΡΙΑΚΗ ΑΠΑΣΧΟΛΗΣΗ ΝΥΚΤΕΡΙΝΩΝ ΚΑΙ ΕΞΑΙ¬ 
ΡΕΣΙΜΩΝ ΗΜΕΡΩΝ 

1 υπάλληλος ορισμένου χρόνου 384 ώρες 

(192 ώρες νυκτερινές-192 ώρες Κυριακών και εξαιρέ¬ 
σιμων) 

ΣΧΟΛΗ ΞΕΝΑΓΩΝ ΑΘΗΝΑΣ ΑΠΟΓΕΥΜΑΤΙΝΗ ΥΠΕΡΩ- 
ΡΙΑΚΗ ΑΠΑΣΧΟΛΗΣΗ 

2 υπάλληλοι αορίστου χρόνου 120 ώρες έκαστος 
Α.Σ.Τ.Ε.Α.Ν 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΑΠΑΣΧΟΛΗΣΗ 
2 υπάλληλοι αορίστου χρόνου 120 ώρες έκαστος 
Τ.Ε.Ε. ΗΡΑΚΛΕΙΟΥ 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΑΠΑΣΧΟΛΗΣΗ 
10 υπάλληλοι αορίστου χρόνου 120 ώρες έκαστος 
2 υπάλληλοι ορισμένου χρόνου 120 ώρες έκαστος 
2 υπάλληλοι (συλλογική σύμβαση) 
αορίστου χρόνου 120 ώρες έκαστος 


Α.Σ.Τ.Ε.Ρ. 

ΑΠΟΓΕΥΜΑΤΙΝΗ ΥΠΕΡΩΡΙΑΚΗ ΑΠΑΣΧΟΛΗΣΗ 
2 υπάλληλοι αορίστου χρόνου 120 ώρες έκαστος 

4 υπάλληλοι αορίστου χρόνου 100 ώρες έκαστος 

1 υπάλληλος ορισμένου χρόνου 100 ώρες 
Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 8 Δεκεμβρίου 2006 

Με εντολή Υπουργού 
Η Γενική Γραμματέας 
ΜΑΡΙΑ ΓΙΑΝΝΙΡΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήοιο 

50 

Α' 

Μηνιαίο 

15 

Παράρτημα 

Ετήοιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήοιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή αύ-ΐΌπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, (οχ: 210 - 4071010 ίπίοτηοΐ: ΙΚ(ρ://νννννν.6ΐ.ΒΓ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτπθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίι(1ρ://νν»».θ1.ςΓ - ε-ΓΤίάίΙ: \Λΐθόπτ35ΐ6Γ@Βΐ.ςΓ 
















